Կապույտ ալիք

«Կապույտ ալիք» (անգլ.՝ Blue Crush), 2002 թվականի ամերիկյան սպորտային ֆիլմ, որի ռեժիսորը Ջոն Ստոկվելն է։ Ֆիլմը նկարահանվել է Հավայան կղզիներում և նվիրված է սերֆինգին, հիմնված է Սյուզեն Օռլեանի՝ Outside ամսագրի համար գրված հոդվածի վրա։
2011 թվականին դուրս է եկել շարունակությունը՝ «Կապույտ ալիք 2»ը։


== Սյուժե ==
Էնն Մարիան ապրում է Հավայան կղզիներում, նա հայր չունի, իսկ մայրը իր երկրպագուի հետ փախել է Լաս Վեգաս։ Մարին տուն է վարձում, որտեղ ապրում է իր երկու ընկերուհիների՝ Իդենի ու Լինոյի, ինչպես նաև փոքրիկ քրոջ՝ Պենիի հետ։ Ընկերուհիները հավաքարար են աշխատում մեծ հյուրանոցում, իսկ Պեննին սովորում է դպրոցում։ Մարիան հաճախ է հակասություններ  ունենում քրոջ հետ։ Պենին չի ենթարկվում նրան և կարծում է, որ մայրը իրենց լքել է Մարիի պատճառով։ Աղջիկները սիրում են սերֆինգ։ Էնն Մարիան նույնիսկ փորձել է զբաղվել պրոֆեսիոնալ սերֆինգով, սակայն մի քանի տարի առաջ մրցույթների ժամանակ տեղի ունեցած դժբախտ պատահարի հետևանքով նա վնասվածք էր ստացել՝ գլխով հարվածվելով ստորջրյա քարերին և դադարեցրել էր նոր սկսած կարիերան։ Իդենը փորձում է աջակցել ընկերուհուն և ստիպում է նրան շարունակել մարզումները, որպեսզի վերադառնա պրոֆեսիոնալ սերֆինգ։ Մարին իրեն անվստահ է զգում, նրան հետևում են  նախկինում ունեցած ձախողման մտքերը։ Այնուամենայնիվ նա կանանց սերֆինգի առաջիկա մրցույթին մասնակցելու հրավեր է ստանում։ Նրա համար դա իր մասին հայտարարելու և իր վրա հովանավորների ուշադրությունը գրավելու հնարավորություն է։
Մի անգամ աղջիկների աշխատած հյուրանոցում բնակություն են հաստատում ֆուտբոլիստներ, որոնք արձակուրդներն անցկացնում են կղզիներում։ Էնն Մարիայի ուշադրությունը գրավում է մի համակրելի ֆուտբոլիստ։ Ավելի ուշ Մեթը նրան գտնում է լողափին և խնդրում իրեն սերֆինգ սովորեցնել։ Մարին համաձայնվում է, քանի որ ֆինանսական դժվարություններ ուներ՝ կապաված հյուրանոցից հեռացման հետ։ Մեթը լավ էր վճարում, նաև  իր ընկերներին էր բերում սերֆինգ սովորելու։ Մերին մտերմանում է նրա հետ։ Հասնում է այնտեղ, որ աղջիկը ողջ ազատ ժամանակը անցկացնում է նրա սենյակում։ Գործերի նման ընթացքը բարկացնում է Իդենին, քանի որ նա կարծում էր, որ մինչև մրցույթները մնացած ժամանակը պետք է ծախսել նրան պատրասվելու և ոչ թե հարուստ եկվոր տղաների վրա։ Ավանդական հավայական խնջույքի ժամանակ, որն անցկացվում էր հյուրանոցում, Մարին լսում է, թե ինչպես են իր մասին բամբասում ընկերուհիները և մյուս ֆուտբոլիստների կանայք։ Նա ընկնում է հուսահատության մեջ, քանի որ չգիտեր ինչ անել։ Նա  կտոր-կտոր էր լինում հարաբերությունների միջև, որոնք ոչնչի չեն հանգեցնի և կավարտվեն սպորտսմենների արձակուրդի հետ և սերֆինգի մրցույթների, որոնց նա չի ուզում մասնակցել և վախենում է։
Հասնում է մրցույթի օրը, որոնք անցկացվում են Օահուի հյուսիսային ափին, որտեղ սերֆերներին սպասվում է դիմակայել հսկայական 6 մետրանոց ալիքներին։ Էննի Մարիան  ամեն դեպքում մասնակցում է մրցույթին, բայց իրեն շատ անվստահ է պահում ջրի վրա և բաց է թողնում շատ լավ ալիքներ։ Մի ալիք ամեն դեպքում նա որոշում է նվաճել, բայց չի կարողանում ամեն ինչ լավ անել և ընկնում է տախտակից։ Հետո երկար ժամանակ չի կարողանում դուրս գալ ջրից մեծ ալիքների պատճառով, որոնք մեկը մյուսի հետևից ծածկում են նրան։ Այնուամենայնիվ հավաքած միավորները նրան բավականացնում են հաջորդ փուլ անցնելու համար։ Այդտեղ նույնպես նա շատ անվստահ է գործում։ Հասնելով այն բանին, որ նրան սկսում են խրախուսել իր մրցակիցները։ Էնն Մարիան անհաջող նվաճում է մի ալիք, սակայն նրա երկրորդ փորձը դառնում է իդեալական։ Հավաքած միավորները չեն բավականացնում, որ նա շարունակի մրցույթը, բայց, չնայած դրան, նրա վրա ուշադրություն են դարձնում հավանավորները և հրավիրում են թիմ։ Մարիայի նկարը նաև հայտնվում է սերֆինգի մասին ամսագրի շապիկին։


== Դերերում ==
Քեյթ Բոսուորթ- Էնն Մարի Չեդվիկ
Մեթյու Դևիս - Մեթ Տոլման
Միշել Ռոդրիգես - Իդեն
Սանո Լեյկ - Լինա
Միկա Բուրեմ - Պեննի չեդվիկ
Ֆեյզն Լավ - Լեսլի
Բազմաթիվ իսկական սերֆերներ մասնակցել են ֆիլմում իրենց դերում․ Կիլա Կենելլի, Կորոլ Էնն Ֆիլիպս, Կոկո Խո, Ռոշել Բալարդ, Լեյն Բիչլի, Մեգան Աբուդո, Թոմ Կերրոլ, Բրյուս Այրոնս, Մակուա Ռոտման։


== Երաժշտություն ==
Ֆիլմի երաժշտությունը լույս է ընծայվել 2002 թվականի օգոստոսի 16-ին Virgin Records-ում.


== Կարծիքներ ==
Ֆիլմի նկարահանման վրա ծախսվել է 25մլն դոլլար, ԱՄՆ-ում վարձակալությունից աշխատել է 40 մլն դոլլար  և ևս 10 մլն դոլլար ողջ աշխարհում։ Դրանով հանդերձ ֆիլմը ստացել  է խառը արձագանքներ քննադատներից։ Rotten Tomatoes կայքում նրա վարկանիշը 61% է՝ 140 կարծիքների հիման վրա։  Metacritic կայքում ֆիլմն ունի 61 բալ 100-ից՝ 33 քննադատների կարծիքների հիման վրա.
Ռոջեր Էբերթը ֆիլմին տվել է երեք աստղ՝ սյուժեն հանեմատելով «Շաբաթ երեկոյան տենդ» ֆիլմի հետ։  Rolling Stone ամսագիրը ֆիլմին դրել է 4 աստղ։ Ինչպես նաև ամսագրում առանձնացրել էին սերֆինգի գրավիչ կադրեր։ The A.V. Club ամսագրում նաև ուշադրություն էին դարձրել սերֆինգի տեսարանների վրա։ The New York Times հայտնել է չեզոք կարծիք և այն դասել «Հասիր հաջողության» և «Չառլիի հրեշտակները» ֆիլմերի շարքին։ Ավստրալիական Urban Cinefile կայքը նշում է, որ այս ֆիլմը նման չէ սովորական լողափային ֆիլմերին և ավելի թարմ է նայվում։ Կայքի կարծիքով սա միայն ֆիլմ չէ ամառվա և անվերջ զվարճանքների մասին, այլ կանացի ինքնորոշման վերաբերյալ դրակամ հղում է պարունակում.։


== Ծանոթագրություններ ==


== Արտաքին հղումներ ==
Официальный сайт